Source: http://public.mkab.hu/dev/dontesek.nsf/0/8EDD52CDFD8F4FBAC12585220061D26C?OpenDocument
Timestamp: 2020-05-27 05:23:30
Document Index: 2265715

Matched Legal Cases: ['Kúria ', 'Pf.20', 'Kúria ', 'bíróság ', 'bíróság ', 'Kúria ', 'Pf.20', 'Kúria ']

IV/00478/2020
. IV/00478/2020
Első irat érkezett: 02/25/2020
Az ügy tárgya: A Kúria Pfv.IV:21.716/2018/4. számú ítélete elleni alkotmányjogi panasz (személyiségi jog megsértése, sérelemdíj)
Az indítványozó - az Abtv. 27. §-a alapján - a Fővárosi Törvényszék 31.P.23.208/2017/12. számú ítélete, a Fővárosi Ítélőtábla 2.Pf.20.330/2018/5. számú ítélete és a Kúria Pfv.IV.21.716/2018/4. számú ítélete alaptörvény-ellenességének megállapítását és megsemmisítését kéri az Alkotmánybíróságtól.
Az indítványozó személyiségi jog megsértése és sérelemdíj megállapítása iránt nyújtott be keresetet, amelyet az elsőfokú bíróság elutasított, a másodfokú bíróság az elsőfokú ítéletet helybenhagyta. Az indítványozó kérelmére indult felülvizsgálati eljárásban a Kúria a jogerős döntést hatályában fenntartotta. A perben a magánélethez és az otthona tiszteletben tartásához fűződő alapjoga sérelmét állította, amely az otthonát és családját megleső, azokról videofelvételt készítő újságírók magatartása révén valósult meg.
Érvelése szerint az eljáró bíróságok a polgári jogi személyiségi jogvédelem szabályait az Alaptörvény VI. cikke (1) és (2) bekezdésébe ütköző módon értelmezték, így tévesen jutottak arra a következtetésre, hogy az elkészített és nyilvánosságra hozott fotók és videók a magán- és családi élethez, valamint a magánlakás védelméhez fűződő személyiségi jogát nem sértik..
a Fővárosi Törvényszék 31.P.23.208/2017/12. számú ítélete, a Fővárosi Ítélőtábla 2.Pf.20.330/2018/5. számú ítélete és a Kúria Pfv.IV.21.716/2018/4. számú ítélete
IV_478_0_2020_indítvány_anonim.pdf